《题颜辉写吕洞宾像》
明代·唐文凤

洞庭渺渺秋波阔，袖中三尺青蛇活。朗吟飞度天宇清，黄鹤楼寒桂香发。

一声铁笛月色新，葫芦酒熟纯阳春。岂知误落颜辉笔，千载风流前后身。

作者简介：徽州府歙县人，字子仪，号梦鹤。唐桂芳子。父子俱以文学擅名。永乐中，以荐授兴国县知县，著有政绩。改赵王府纪善。卒年八十有六。有《梧冈集》。